Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: 1992. évi LXIII. törvény (Avtv.) szerint mindenki megismerheti, kérelemre bármely természetes személy ingyenesen
Paragraph Index: 1723

1992. évi LXIII. törvény (Avtv.) szerint mindenki megismerheti, kérelemre bármely természetes személy ingyenesen kutathat, és a kutatásra kiadott levéltári anyagról saját költségén másolatot készíttethet [22. § (1) bek.]. Álláspontom szerint ezek a kutatás szabadságából fakadó jogok az Önök munkatársait a magyarországi levéltárakban általában jelenleg is megilletik. A személyes adatokat tartalmazó iratok megismerésére főszabályként a következők vonatkoznak: ha törvény másként nem rendelkezik, a személyes adatot tartalmazó levéltári anyag az érintett halálozási évét követő harminc év után válik bárki számára kutathatóvá. A védelmi idő, ha a halálozás éve nem ismert, az érintett születéstől számított kilencven év, ha pedig a születés és a halálozás időpontja sem ismert, a levéltári anyag keletkezésétől számított hatvan év [24. § (1) bek.]. Kivételt jelent a tilalom alól, ha a kutatás anonimizált másolattal is megvalósítható, ha az érintett, vagy halála után bármely hozzátartozója vagy örököse a kutatáshoz hozzájárult, illetve ha a kutatásra tudományos célból van szükség — feltéve, hogy a 30, illetve 15 éves védelmi idő már eltelt —, és a kutató vállalja, hogy benyújtja egy tudományos kutatóhelynek részletes kutatási programja alapján megadott támogató nyilatkozatát, valamint írásban nyilatkozik arról,

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes